Grabin

Grabin ( Finsterwalde) je delnjołužiske město w braniborskim wokrjesu Łobjo-Halštrow.

Městačko leži w zapadnym dźělu Delnjeje Łužicy mjez Ranjom na wuchodźe a Dobrjoługom na zapadźe. Přez město wjedźe zwjazkowa dróha 96. Do měšćanskeho teritorija słuša tež wulki teren něhdyšich brunicowych jamow južnje města.

Grabin naspomni so prěni raz w lěće 1282 jako Vynsterwalde. W lěće 1301 pisa so we wopismje prěni raz wo městačku abo znajmjeńša wo sydlišću blisko hrodu (oppidum et castrum). Bjezdwěla jako město naspomni so Grabin hakle w dokumenće z lěta 1336, hdźež rěka wone Duisterenwalde.

Po swojej prěnjotnej strukturje bě Grabin typiske městačko kolonistow wuchodnje Łobja. W prawym kuće twarjene hasy tworjachu štyriróžkate štwórće kołowokoło poměrnje wulkeho torhošća. Sydlišćo ležeše sewjernje stareho hrodu a njeměješe same žanu murju, ale drjewjane palizady a měšćanske hrjebje kaž tež wrota.

Wobydlerjo Grabina běchu prěnjotnje zwjetša měšćanscy ratarjo. Połoženje při wuznamnych wikowanskich pućach z Lipska pŕez Torhow a Grodk do Wrócławja (Delnja dróha) a wotbóčce do Jutroboha dowoleše tež wobdźělenje na wikowanju. Najebać zasydlenja němskich sydlerjow wot 13. lětstotka wosta wobchadna rěč wjetšiny w Grabinje hišće hač do zažneho 18. lětstotka delnjoserbšćina, we wokolnych wjeskach zdźěla samo hač do kónca 18. lětstotka.Frido Mětšk: Zur Frage der ehemaligen sorbischen Bevölkerung des meißnischen Amtes Finsterwalde. W: tóns., Studien zur Geschichte sorbisch-deutscher Kulturbeziehungen. LND, Budyšin 1981, str. 177–195, tu str. 190.

mini|center|upright=1.7|Powětrowy wobraz Grabina (2019)

 Žórła 

 Wotkaz 

!
Kategorija:Město w Braniborskej
Kategorija:Sydlišćo w Delnjej Łužicy
Kategorija:Wokrjes Łobjo-Halštrow
Kategorija:Prěnje naspomnjenje 1282